**SPLOŠNI KRITERIJI OCENJEVANJA IZDELKA OZ. STORITVE Z ZAGOVOROM**

**Odlično (5)**

Izdelek ali storitev je funkcionalna, natančna, pregledna, samostojna in estetsko oblikovana. Dijak je sposoben samostojne analize in sinteze. Ugotovitve ustrezno primerja in kritično vrednoti. Izdelki in storitve so oddani in izvedeni v določenem roku.

**Prav dobro (4)**

Izdelki in storitve so funkcionalne, natančne in pregledne, izdelane po učiteljevih navodilih, z manjšimi pomanjkljivostmi, vendar dodelane in oddane ter opravljeni v določenem roku. Dijak je sposoben samostojne analize in sinteze.

**Dobro (3)**

Izdelki in storitve so oblikovani in izvedeni v skladu z navodili, vendar se pri nalogah pojavljajo napake. Storitve in izdelkih so izpeljani pomanjkljivo in oddani z zamudo.

Dijak uporablja ustrezno terminologijo, vendar le ob podpornih vprašanjih. Odgovori so splošni.

**Zadostno (2)**

Pri nalogah in storitvah se pojavlja veliko napak, izdelki so oblikovani zelo pomanjkljivo, vendar še vedno dosegajo svoj namen. Določene naloge iz navodil niso opravljene. Izdelki in storitve so oddani vendar opravljeni z zamudo ob opozorilu učitelja. Dijak v zagovoru navaja in pojasni zgolj temeljne informacije v minimalnem obsegu ob podpornih vprašanjih. Razumevanje problema je pomanjkljivo.

**Nezadostno (1)**

Izdelki ne dosegajo predvidenega namena in ne sledijo navodilom učitelja. Storitve so pomanjkljive z veliko napakami. Izdelki niso oddani do določenega roka, nekateri izdelki so oddani šele ob večkratnem opozorilu učitelja. Odgovori so nepopolni, nepravilni, dijak ne razume problema in vprašanj, ne pozna ključnih pojmov in ne razume temeljnih pojmov.

**Neocenjeno**

Dijak ne odda izdelka in ne opravi storitve kljub večkratnim opozorilom učitelja. Neocenjen je tudi dijak, ki pri pouku ne dosega realizacije, ki jo je določil strokovni aktiv. Dijak mora pri praktičnih vsebinah strokovnih modulov manjkajoče ure nadoknaditi v počitnicah.

**USTNO OCENJEVANJE ZNANJA**

|  |  |
| --- | --- |
| **OCENA** | **KRITERIJI ZA USTNO OCENJEVANJE** |
| Nezadostno (1) | Dijak ne pozna in ne razume ključnih pojmov, navaja laična izkustvena in nepopolna dejstva ter informacije. |
| Zadostno (2) | Dijak navaja in pojasni temeljne informacije. V minimalnem obsegu zahtevanega in ob podpornih vprašanjih ponovi, navede, našteje in prepozna temeljne informacije. |
| Dobro (3) | Dijak uporablja ustrezno terminologijo, opredeli ključne pojme, analizira in povezuje informacije, vendar pomanjkljivo. Ponovi in razume, kar je slišal oz. si zapisal ob razlagi. Navaja zgolj šolske, neustvarjalne primere. |
| Prav dobro (4) | Dijak jasno opredeljuje in razume pojme, informacije ustrezno povezuje in argumentira. Uporablja strokovno terminologijo. Opiše, razloži in utemelji znanje s svojimi besedami, ilustrira na originalnem primeru, ob občasnih - manjših pomanjkljivostih. |
| Odlično (5) | Dijak jasno in podrobno opredeljuje in pojasnjuje pojme, informacije ustrezno povezuje in argumentira, analizira in sintetizira. Ugotovitve ustrezno primerja in kritično vrednoti. |